tomron87/hebrew-wikipedia-sentences-corpus huggingface dataset:
קרוז נולד בפלינט שבמישיגן לטרי ופטרישיה קרוז.
קיבל מלגה ללימודים במרכז לאומנויות Interlochen שבמישיגן ולאחר מכן זכה למלגת ספורט והצטיינות באומנות ללימודים באוניברסיטת מערב מישיגן.
קרוז היה חלק מרכזי בקבוצת הפוטבול באוניברסיטה.
קרוז נבחר בסיבוב ה-11 בדראפט ה-NFL של שנת 1991 על ידי הלוס אנג'לס ראמס.
במהלך הקריירה שלו שיחק קרוז כשחקן הגנה בקבוצות ה-NFL סנט לואיס ראמס, סן דייגו צ'רג'רס ווושינגטון רדסקינס.
בשנת 1997 פרש קרוז מה-NFL והתחיל לממש את רצונו בקריירת משחק.
תפקידו הראשון היה תפקיד קטן בסדרה Battle Dome.
בשנת 2004 שיחק בסרט "הכל כלול" שנקטל בביקורות ונכשל בקופות.
באותה שנה שיחק בסרט המצליח לבנבנות בתור לת'רל ספנסר (תפקיד משני) באותה שנה הסרט שבר את הקופות והצליח, היהיה מועמד לחמישה פרסי פטל הזהב, הסרט הכניס סכומי כסף גבוהים בשנים וכיום נחשב לסרט פולחן.
בשנת 2005 קיבל את תפקידו של ג'וליוס רוק, אביו של כריס בקומדיית המצבים "כולם שונאים את כריס".
קרוז שיחק בסרטים משחק מכור וקליק.
קרוז הופיע בקליפ של להקת בלינק-182 לשיר Down.
קרוז גם שיחק בסרט "זמנים קשים".
ב-2008 שיחק בסרט "מלכי הרחוב".
בשנת 2010 כיכב בשובר הקופות בלתי נשכחים.
כיכב בסדרת פרסומות למוצרי הטיפוח של אולד ספייס.
קרוז השתתף בסדרה הדוקומנטרית The Family Crews העוסקת בחייו ובמשפחתו.
הסדרה עלתה לשידור ב-21 בפברואר 2010.
החל מ-2013 מככב בסיטקום של FOX "ברוקלין תשע-תשע".
ב-2014 גילם את ניקנס, מנהל המלון הנלהב, בסרט הקומדייה "תקועים בחופשה".
ב-2017 הנחה את העונה הראשונה של תוכנית הריאליטי הביסטמאסטר האולטימטיבי.
בשנת 2019 החל להנחות את העונה ה-14 של תוכנית הריאליטי "America's Got Talent" ברשת NBC, לאחר שהחליף את טיירה בנקס.
ב-2021 התארח בפרק של סדרת הילדים "Side Hustle" של ניקלודיאון בה מככב בנו איסייה, כמו כן דיבב בסרט "ראמבל".
שניםסדרהתפקידהערות 2005–2009 כולם שונאים את כריסג'וליוס88 פרקים 2012 חדר החדשותלוני צ'רץ'5 פרקים 2012אמא מאוהבתניק פרסונס-קינגסטון73 פרקים 2013 משפחה בהפרעההרברט לאב6 פרקים2013–2021ברוקלין תשע-תשעטרי ג'פורדס8 עונות2018–הווהקרייג של הנחלדואןמדבב2022חיל החללגנרל אגרואודעונה 22022Tales of the Walking Deadג'ופרק: "Evie / Joe"
טרנס "טרי" ריצ'רדסון הוא צלם אופנה אמריקאי שעבודותיו ידועות בסגנונן הבוטה והפרובוקטיבי.
הוא צילם קמפיינים עבור מארק ג'ייקובס, טום פורד, איב סן-לורן, ולנטינו, בולגארי ואחרים, ועבד עם המגזינים הנחשבים רולינג סטון, GQ, ווג, הרפרס בזאר, ואניטי פייר, i-D ו-Vice.
בנוסף, ריצ'רדסון הוא צלם דיוקנאות מבוקש אשר צילם ידוענים רבים דוגמת ביונסה, מיילי סיירוס, אובמה, ריהאנה, ג'וני דפ, קיילי ג'נר ובר רפאלי.
החל משנת 2001, ריצ'רדסון הואשם על ידי דוגמניות רבות בניצול ותקיפה מינית במהלך צילומים.
בשנת 2017, בעקבות תנועת Me Too, הודיעה חברת התקשורת האמריקאית קונדה נאסט, שבבעלותה 19 מותגים ומגזינים שעבדו עמו בעבר, שהיא מחרימה את ריצ'רדסון ושאין בכוונתה להעסיק אותו יותר; עבודות שהוזמנו ממנו אך טרם פורסמו נגנזו והוחלפו באחרות.
בינואר 2018, דווח כי ריצ'רדסון נמצא תחת חקירה של משטרת העיר ניו יורק בעקבות האשמות מרובות על תקיפות והטרדות מיניות; חקירה זו עדיין נמשכת.
אביו בוב היה צלם אופנה שסבל מסכיזופרניה והיה מכור לסמים.
אימו נורמה הייתה סטייליסטית ורקדנית.
בילדותו, הירבה להתלוות אליה בעבודתה והתוודע לעולם האופנה בפריז ובלונדון.
בנעוריו גדל והתחנך בהוליווד ומכרים מן התקופה מתארים אותו כביישן וחסר כישורים חברתיים.
בין היתר עסק בנעוריו בנגינת גיטרה בס בלהקת רוק ולמד צילום.
החל משנות ה-90 עסק בצילום אופנה מקצועי ובין היתר צילם עבור בתי אופנה נחשבים כגון מרק ג'ייקובס, טום פורד, ואיב סן לורן.
בנוסף לכך צילם עבור מגזינים חשובים בתחום הפופ והאופנה כגון רולינג סטון, ווג, וניטי פייר ואחרים.
ריצ'רדסון עוסק גם בבימוי של קטעי וידאוקליפים מוזיקליים כאשר המפורסמים שבהם היו לסינגל XO של הזמרת ביונסה והקליפ השערורייתי לשיר Wrecking Ball שביים לזמרת מיילי סיירוס.
עד כה פרסם ריצ'רדסון 13 ספרי צילום של עבודותיו.
בשנת 2012 הציג ריצ'רדסון לראשונה תערוכה אישית של יצירותיו בגלריה לאומנות בת זמננו בלוס אנג'לס.
באותה שנה הודיעה הזמרת ליידי גאגא כי ריצ'רדסון יצלם סרט דוקומנטרי על חייה.
ריצ'רדסון היה נשוי בעבר לדוגמנית ניקי הוברתי ומאז שחלתה בסרטן הוא מנהל מערכת יחסים עם הדוגמנית והשחקנית הקנדית שלום הרלו.
בין היתר, ביים את הקליפ "Vai Malandra" עבור אניטה.
עבודתו של ריצ'רדסון מתאפיינת במספר מוטיבים החוזרים על עצמם בקביעות.
הוא מרבה לצלם דמויות מפורסמות מעולם האופנה והמשחק במצבי חיים רגילים או במהלך ביצוע תנועה טבעית בגובה העיניים, תוך שימוש במצלמת אינסטנט.
ריצ'רדסון מצלם בדרך כלל על רקע של מסך לבן.
לעיתים הוא מצטרף בעצמו, עם סימני ההיכר שלו, משקפיו הגדולות ופאות הלחיים הארוכות, למושא העיקרי של הצילום, ונתפס כחלק מן הצילום או הרקע שלו.
צילומי העירום שלו משקפים מיניות בוטה או מתעדים פעילות מינית מרומזת ואף מפורשת על גבול הפורנוגרפיה.
עבודותיו של ריצ'רדסון והמיניות המתפרצת העולה מהם הפכו אותו לשנוי במחלוקת.
ריצ'רדסון הואשם פעמים רבות בניצול ותקיפה מינית של דוגמניות במהלך צילומים.
כאשר צילם אותן, לעיתים ללא הסכמה מפורשת, מבצעות אקטים או בתנוחות מיניות.
הועלו כלפיו טענות כי הוא מבצע מניפולציות מקצועיות כלפי דוגמניות צעירות ובתחילת דרכן החוששות להתלונן ולאבד את הסיכוי להתקדם בענף.
חלק מן הדוגמניות התלוננו בעילום שם כי ריצ'רדסון מרבה לגעת בגופן העירום בזמן הצילומים.
ריצ'רדסון עצמו הגיב לטענות הללו כי מדובר בשקרים וכל צילומיו בוצעו מתוך הסכמה ושיתוף פעולה עם הדוגמניות.
טריאבנה (בבולגרית: Трявна) היא עיר במחוז גברובו שבמרכז בולגריה, על המורדות הצפוניים של הרי הבלקן, בעמק נהר הטריאבנה שעל שמו קרויה העיר, בסמוך לגברובו.
העיר ידועה בארכיטקטורת התחייה הלאומית הבולגרית, ובה כ-140 אתרי תרבות, מוזיאונים ותערוכות.
נכון לינואר 2011, מתגוררים בה 9,426 תושבים.
העיר משמשת כמרכז מועצה מקומית בעלת שם זהה.
העיר נוסדה עוד בתקופה התראקית, אך המסמך הראשון המתעד את קיומה הוא מהמאה ה-12. במהלך תקופת בולגריה העות'מאנית נהנתה העיר מפריחה, כאשר בולגרים בלבד התגוררו בעיר, ובשל כך זכתה העיר בזכויות מיוחדות.
בעת התחייה הלאומית הבולגרית קיבלה העיר צביון מיוחד, ותושביה עסקו בייצור כלים.
רישומה של תקופה זו נשאר על בתים רבים בעיר, בעלי סגנון ארכיטקטי מיוחד.
כיום העיר היא יעד תיירותי חשוב, עם מלונות מודרניים ומגוון מסעדות ואתרי בילוי בעיר.
פסגת טריאבנה שבאי ליווינגסטון קרויה על שם העיר.
טריאז' (מצרפתית: Triage; באופן מילולי: "מיון" או "בחירה מתוך".
מכאן בעברית: "מיון") הוא תהליך קביעת סדר העדיפויות של הטיפול בקבוצת נפגעים (חולים או נפגעי ), בהתבסס על חומרת מצבם.
בתהליך נעשית הערכה מהירה של מצב המערכות הקריטיות לחייו של המטופל (מערכת העצבים, מערכת הנשימה, מערכת הדם).
בהתאם לתוצאת הערכה זו, נקבעת באופן מהיר מידת דחיפות הטיפול בכל אחד מהמטופלים.
קביעה זו מסייעת להחליט אילו טיפולים יש לבצע קודם ובאילו מטופלים, בכדי להביא למיצוי יעיל של מאמצי הטיפול בהם ובמקרי קיצון של מאמצי הצלת חייהם.
עבור כל מטופל, יקבע המיון את סדר הטיפולים, סדר פינוי החירום ואת יעד הפינוי.
שלב הטריאז' מופעל בעת סיווג חולים המגיעים לחדר המיון בבית חולים, בסיווג נפגעים באירוע רב נפגעים, בסיווג נפגעים בשדה קרב (בהגיעם לתחנת איסוף גדודית למשל) וכדומה.
המונח מגיע מהפועל הצרפתי טרייר (trier), שמשמעותו להפריד, לסנן או לבחור.
ראשית הטריאז' המודרני במלחמות נפוליאון שבהן טיפל המנתח דומיניק ז'אן לארה בפצועים ללא קשר לדרגתם, אלא לפי חומרת פציעתם למרות שישנו תיעוד על מיון פצועים כבר בתקופת מצרים העתיקה במאה ה-17 לפנה"ס.
המונח היה בשימוש גם במלחמת העולם הראשונה על ידי רופאים צרפתים שטיפלו בפצועים שהגיעו משדה הקרב בתחנות הסיוע שבסוף לחזית.
הם היו גם האחראים לפינוי הפצועים משדה הקרב או הטיפול בהם, ולאחר מכן חלוקת הנפגעים לשלוש קטגוריות:
פצועים שצפויים לחיות, אם יקבלו טיפול ואם לאו;
פצועים הצפויים למות, ולא משנה מה הטיפול שיקבלו;
הפצועים שעבורם טיפול מיידי עשוי לעשות את הבדל בין חיים למוות.
קיימים מספר סולמות שונים להערכת מצב החולה, ולא קיים תקן אחיד בנושא.
בכל מדינה, נעשה שימוש בסולם אחר ובדירוג שונה.
הדירוג המקובל בארצות הברית Simple triage and rapid treatment (START) , בו נעשה שימוש גם בישראל, לעיתים תוך הוספת הצבע הכחול לפצועים במצב אנוש, הדורשים פינוי לבית חולים:
שחור ממתין משככי כאבים בלבד, עד לפטירה ללא סימנים חיוניים אדום מיידי פציעות מסכנות חייםפציעת ראש, מספר חבלות משמעותיות, בלבול חריף צהוב מעוכב פציעות לא-מסכנות חייםחתכים, חבורות, שסעים ירוק מינימלי פציעות מינוריותחתכים קלים, שריטות
צבעים אלו מופיעים גם על תגי הטריאז' המשמשים לסימון פצועים בשטח.
לא תמיד נעשה שימוש בכרטיס הפיזי, ולפעמים נעשה שימוש בסרטים צבעוניים, או חלוקה פיזית לאזורי טיפול.
צוות טיפול המגיע לאירוע רב-נפגעים, יבקש בתחילה מהפצוע ללכת, ובכך יזהה את החולים הקלים, שישוחררו לטיפול בקהילה.
הבאים בתור הם, החולים הקשים, כאשר לפצועים באופן אנוש, לא תינתן התערבות רפואית כלל מלבד ניסיון לפתוח את נתיב האוויר, שאם נכשל, יסומן כנפטר, ויקבל צבע שחור.
לחולים אלו לא ניתן טיפול, עד לסיום הטיפול בשאר הפצועים.
פצועים שנושמים ולהם אחד מהתסמינים הבאים, יסווגו כאדום-מיידי:
קצב הנשימה גבוה מ-30 לדקה
ללא דופק רדיאלי (שורש כף היד), מילוי קפילרי מעל 2 שניות
ללא יכולת למלא הוראות פשוטות
סולם ESI-Emergency Severity Index שנעשה בו שימוש בישראל, מדרג את החולים בהתאם לדחיפות הטיפול, המדדים החיוניים וכמות המשאבים שתידרש לטיפול:
"משאב" במיון ESI הוא כינוי לסוגים של בדיקות או טיפולים מורכבים, מעבר לבדיקה גופנית, כמו: צילום רנטגן, עירוי, בדיקות דם (מספר בדיקות נחשבות כמשאב אחד), ותפרים.
תרופות הנלקחות במתן פומי, לא נחשבות כמשאב.
סולם Canadian Triage and Acuity Scale (CTAS) שנעשה בו שימוש בקנדה, מדרג את החולים בהתאם לדחיפות הטיפול לפי הזמן שיוכל להמתין עד לטיפול:
דירוג תיאור זמן לבדיקת מטפל 1 החייאה 0 דקות 2 חירום 15 דקות 3 דחוף 30 דקות 4 פחות דחוף 60 דקות 5 לא דחוף 120 דקות
לשיטת הטריאז' מספר חסרונות משום שהיא אינה מביאה להצלת חיים מקסימלית.
השיטה אינה מביאה את כל הקריטריונים האפשריים, למשל גיל המטופל או היקף האירוע (אירוע בעל 3 או 3000 נפגעים ינוהל באותה הצורה) ולא מתחשבת בכלל סוגי הפציעה, תוך חלוקה למספר קטגוריות בודד.
עם זאת, מטרת השיטה היא חלוקה מהירה ככל האפשר לצורך תעדוף כמות חולים מרבית בזמן נתון.
לשיטה זו ישנן השלכות אתיות רבות, כי היא מונעת טיפולים מחולים אנושים שבהינתן המשאבים המתאימים יכלו אולי לשרוד, ומצריכה החלטות הקובעות למעשה את דין המשך הטיפול בחולה.
רוברט טרל "טרי" קאמינגס הוא כדורסלן עבר אמריקאי ששיחק במשך 18 עונות בליגת ה-NBA מעמדת הפאוור פורוורד.
קאמינגס נבחר בבחירה השנייה בדראפט ה-NBA לשנת 1982 על ידי סן דייגו קליפרס.
בעונת הרוקי שלו פתח קאמינגס בחמישיית הקבוצה, לצד חבר היכל התהילה לעתיד ביל וולטון והפורוורד המבטיח טום צ'יימברס.
לאורך העונה העמיד קאמינגס ממוצעים של 23.7 נקודות ו-10.4 ריבאונדים, שהתבררו מאוחר יותר כשיאי הקריירה שלו, ובסיום העונה זכה בפרס רוקי העונה.
על אף הדומיננטיות של הקו הקדמי של הקליפרס, הקבוצה סיימה את העונה במאזן ניצחונות שלילי 25-57 שהציב אותם במקום ה-11 באזור המערבי (מתוך 12 קבוצות).
בעונה הבאה המשיך קאמינגס להציג יכולת טובה כשקלע 22.9 נקודות למשחק, אך בהיעדרו של צ'יימברס, שהועבר בטרייד לסיאטל, התקשו הקליפרס וניצחו 30 משחקים בלבד.
בסיום עונת , לאחר שנתיים בסן דייגו, הועבר בטרייד למילווקי באקס.
יחד עם סידני מונקריף, ריקי פירס וג'ק סיקמה, הפך קאמינגס את הבאקס לאחת הקבוצות החזקות ב-NBA והעפיל עמה לשלב הפלייאוף בכל חמש עונותיו בקבוצה.
הישג השיא של קאמינגס עם הבאקס היה בעונת , אז העפילה הקבוצה לגמר המזרח בו הפסידה לבוסטון סלטיקס בתוצאה 4-0. בתקופתו במילווקי השתתף בשני משחקי אולסטאר (1985, 1989), נבחר פעמיים לאחת מחמישיות העונה (1985, 1988) והעמיד ממוצעים של 21.7 נקודות ו-8.3 ריבאונדים למשחק.
בעונת סיים קאמינגס במקום החמישי בהצבעה לתואר ה-MVP של העונה הסדירה ב-NBA.
לאחר עונת הועבר קאמינגס לסן אנטוניו ספרס, בטרייד ששלח את אלווין רוברטסון וגרג אנדרסון בכיוון ההפוך.
בסן אנטוניו שיחק קאמינגס במשך שש העונות הבאות לצד דייוויד רובינסון, אחד הסנטרים הדומיננטיים של התקופה ב-NBA.
בשלוש עונותיו הראשונות בספרס המשיך קאמינגס לספק תרומה מצוינת של 19.3 נקודות ו-8.4 ריבאונדים למשחק, וב-31 בינואר 1990 רשם את משחקו הטוב בקריירה כשקלע 52 נקודות בניצחון קבוצתו על שארלוט הורנטס.
בסיום עונת נפצע קאמינגס בברכו ונאלץ להחמיץ את מרבית העונה הבאה.
מאז אותה פציעה חלה ירידה חדה ביכולתו, ועד סיום הקריירה, 8 עונות מאוחר יותר, שימש כשחקן ספסל שקולע כ-7.5 נקודות למשחק.
בעונת חזר לשחק במילווקי באקס, ובארבע העונות הבאות שיחק עבור סיאטל סופרסוניקס, פילדלפיה 76', ניו יורק ניקס וגולדן סטייט ווריורס.
בסיום עונת , לאחר 18 עונות בליגת ה-NBA, הודיע קאמינגס על פרישה ממשחק.
ממוצעיו של קאמינגס לאורך הקריירה עומדים על 16.4 נקודות, 7.3 ריבאונדים ו-1.9 אסיסטים למשחק.
בעת פרישתו דורג במקום ה-29 ברשימת קלעי ליגת ה-NBA בכל הזמנים, עם 19,460 נקודות בסך הכול.
טריאודיה (שם מדעי: Triodia) הוא סוג של עשב גדול האנדמי לאוסטרליה ומשתרע על פני כ-22% מכלל היבשת; הוא ידוע גם בכינוי עשב דרבן ובעיקר בכינוי ספיניפקס, למרות שאין קשר בינו לבין עשב הספיניפקס המצוי רק בחופים החוליים של היבשת.
הטריאודיה נפוץ בכל רחבי המדינות והטריטוריות של אוסטרליה לבד מטסמניה.
רבים מהמינים בסוג זה נכללו בעבר בסוג Plectrachne.
בסוג ישנם כ-64 מינים מתוכם 36 מינים במדינת הטריטוריה הצפונית לבדה.
כ-20 מינים נפוצים ביותר ביבשת (כמו Triodia basedowii ו-Triodia pungens), ומינים נוספים בעלי אוכלוסיות מקומיות גדולות (לדוגמה Triodia schinzii); שאר המינים אינם נפוצים כל כך.
הטריאודיה הוא הצמח הדומיננטי ביותר במדבריות האוסטרלים הגדולים כמו מדבר טאנאמי, מדבר גיבסון ומדבר החול הגדול, בנוסף לתפוצתו הנרחבת ברכסים סלעיים וגבעות טרשיות במרכז.
הטריאודיה הוא עשב רב-שנתי אוסטרלי אשר גדל באזורים צחיחים בהם יש בצורת דרך קבע ואשר עניים במשאבי טבע ובמים.
למיני טריאודיה רבים יש מספר מאפיינים זהים: הם בדרך כלל גדלים כמו כיפה רחבה דמוית כדור, פקעת או תלולית צפופה, כשהעלים הירוקים ממוקמים על פני החלק החיצוני.
החלק הפנימי של הכדור מורכב מצפיפות של גבעולים ועלים מבוגרים סבוכים ועלים שנשרו.
העלים הצעירים הם שטוחים ורכים יחסית, אך ככל שהם מזדקנים הקצוות של העלה הופכים מאוד נוקשים וחדים ועלולים לגרום לחתכים בעור.
מינים אחרים כמו טריאודיה מיטשל, נוטים להיות פתוחים ודלילים ומזכירים בצורתם עשבים רגילים וארוכים, אולם בכל זאת הן ישמרו על הדפוס של התקשחות קצוות העלה לאחר מספר שנים.
באופן כללי כדורי הטריאודיה מגיעים לגובה קצת פחות ממטר, אבל מדי פעם הם מגיעים לגודל יוצא דופן של 2 מטר גובה ו-3-2 מטר רוחב.
הגבעולים המתבגרים במרכז הכדור עלולים לקרוס בשלב מסוים, וסביבם נוצרות טבעות של עלים חיים.
במקומות שבהם עשב הטריאודיה מגיע לגיל מבוגר של 25 שנים או יותר, הפקעת שלו הופכת לדליקה במיוחד ובמוקדם או במאוחר היא תהיה למאכולת לשרפות העונתיות.
השורשים של הטריאודיה יורדים עד לעומק של כ-3 מטרים בתוך האדמה.
באופן כללי השורשים מתפתחים לכיוונים מנוגדים, כך שכל אחד מקבל אספקת מים אישית.
מינים רבים של הטריאודיה בעלי שרף רב, עד כדי כך שהשרף עשוי לטפטף במורד גבעולים ועלים בימים חמים, וגושים גדולים של שרף נראים לעיתים קרובות בבסיסי תלוליות שנשרפו.
בעקבות שרפה עונתית, האוכלוסיות של הטריאודיה יכולות להתחדש בגלל זרעים שמכונסים בקרקע, או מזרעים שנותרו בבסיסי התלוליות השרופות.
בהתאם לעיתוי, לתדירות ולעצמה של כל שרפה, מינים רבים מסוגלים לצמוח מחדש משתי האפשריות הנזכרות.
השריפות של כדורי הטריאודיה אינן סדירות ולעיתים כדור אחד יורכב מחלקים מבוגרים ומחלקים חדשים וירוקים.
האש גם עשויה להשפיע על מיקום העשבים; באזורים רבים במרכז אוסטרליה למשל, מיני הטריאודיה גדלים דווקא לאורך מדרונות של גבעות טרשים נמוכות.
לטריאודיה יש משמעות אקולוגית רבה למדבריות האוסטרלים.
למעשה ההימצאות שלו מונעת מהמדבריות הללו להפוך לגרסה נוספת של מדבר סהרה האפריקני.
הזרעים שלו מהווים מקור מזון חשוב למינים רבים של עופות ויונקים כדוגמת הבילבי והעכבר המקפץ.
הפקעות הגדולות שלו מספקות גם צל ומקלט חשוב לטורפי כיס זעירים כדוגמת מולגרה, קווארי, ירבוע הכיס, אנטכינוס מדומה, נינגאווי, פלניגל ודונרט, למכרסמים, ללטאות ולרמשים רבים.
הגבעולים של הטריאודיה קשיחים מאוד ואינם ניתנים לעיכול אצל רוב בעלי החיים לבד מהטרמיטים; הללו משגשגים היטב בפקעות הטריאודיה ועל כן עשב זה מהווה מקור משיכה לאוכלי נמלים וחרקים.
הטריאודיה עשוי לעיתים לדחוק מינים אחרים של צמחים.
הטריאודיה היה נמצא בשימוש רב אצל האבוריג'ינים באוסטרליה.
הזרעים שלו נאספו מהקרקע ומהם היו עושים מעין "עוגות זרעים".
השרף הדביק שלו היה חשוב ביותר עבור הרכבת חניתות על מקלות; הוצאת השרף נעשית על ידי שיטוח הגבעולים על משטח נקי, תוך כדי חימום באש סמוך לבסיס הגבעול הגורם לשרף להינמס ולטפטף.
לאחר מכן השרף שהתקבץ היה מגולגל לכדור ומשמש בתור דבק בעיקר כדי להצמיד אבנים מחודדות למקלות ששימשו לאחר מכן לציד ולמטרות אחרות.
הבערה של עשבי טריאודיה מפיקה עשן שחור חזק, ועל כן הילידים היו משתמשים באותות עשן שנעשו מהעשבים כדי לתקשר עם משפחות וקבוצות ילידים אחרות ממרחק רב.
טריאדובטרצ'וס (שם מדעי: Triadobatrachus) הוא סוג דו-חי קדום שהיה מאבותיהם של הצפרדעים והקרפדות.
זהו המאובן הקרוב ביותר לסדרת חסרי הזנב והוא חי לפני 250 מיליון שנה, בתקופת הטריאס התחתון במדגסקר המודרנית.
מאובניו נתגלו לראשונה במדגסקר ב-1930.
הטריאדובטרצ'וס, שאורכו הגיע ל-10 ס"מ, הכיל גם מאפיינים שאין לצפרדעים המודרניות, כמו 14 חוליות, לעומת 5-6 אצל הצפרדעים המודרניות וכן היה בעל גולגולת מחורצת מעט ועם נחיריים עבים, המזכירים יותר סלמנדרות.
הרגליים האחוריות שלו החלו בהתפתחות לקראת קפיצה, אך הוא יכל רק לבעוט איתן.
זנבו היה קצר ביותר וכמעט נעלם והוא התחיל את חייו כראשן במים, ובהמשך פיתח ריאות וחי ביבשה.
בני סוג זה הפכו לדו-חיים הראשונים, בהמשך, בקרבה לסוג הנכחד פרוסאלירוס ולבני משפחת העגולשוניים הקדומים מסוג Callobatrachus.
טרי פורטר הוא כדורסלן עבר ומאמן אמריקאי, ששיחק במשך 17 עונות בליגת ה-NBA בעמדת הרכז.
נודע כשחקן הגנה חזק ואגרסיבי, וכקלע חוץ מצוין, שלאורך הקריירה קלע ב-38.6% מטווח השלוש.
ממוצעיו לאורך הקריירה הם 12.2 נקודות, 3.0 ריבאונדים, ו-5.6 אסיסטים למשחק.
מאז אפריל 2016 משמש כמאמן קבוצת הכדורסל של אוניברסיטת פורטלנד.
פורטר נולד וגדל בעיר מילווקי שבוויסקונסין, ושיחק כדורסל מכללות באוניברסיטת ויסקונסין-סטיבנס פוינט אשר השתתפה בליגת המכללות השלישית.
בעונת ה שלו נבחר לשחקן המצטיין של , לאחר שהוביל את קבוצתו לגמר הטורניר.
בארבע עונותיו באוניברסיטה רשם ממוצעים של 13.5 נקודות ו-3.8 אסיסטים למשחק.
פורטר נבחר בבחירה ה-24 של דראפט ה-NBA לשנת 1985, על ידי קבוצת פורטלנד טרייל בלייזרס.
בעונות הבאות הפך לחלק משלד הקבוצה, שהייתה אחת המובילות באזור המערבי, לצד קלייד דרקסלר, ג'רום קרסי, באק ויליאמס וקווין דאקוורת'.
בכל 10 עונותיו בפורטלנד השתתפה הקבוצה בפלייאוף ה-NBA, ובעונות ו- אף העפילה לשלב הגמר, אך הפסידה לדטרויט פיסטונס ושיקגו בולס, בהתאמה.
בתקופתו עם הטרייל בלייזרס חילק 5,319 אסיסטים בסך הכול, המדרגים אותו ראשון בתולדות הקבוצה.
כמו כן מדורג פורטר שני בחטיפות (אחרי דרקסלר), ושלישי בנקודות (אחרי דרקסלר ולמרכוס אולדרידג') ובמשחקים (אחרי דרקסלר וקרסי).
לקראת עונת חתם על חוזה במינסוטה טימברוולבס, ובעונת עזר לה להעפיל לפלייאוף ה-NBA הראשון בתולדותיה, כמחליפו של הרכז הפותח סטפון מרבורי.
גם בעונתו השלישית העפילה הקבוצה לפלייאוף, אך בשתי הפעמים הודחה כבר בסיבוב הראשון.
בעונת שיחק עבור מיאמי היט כמחליפו של טים הארדוויי, ובשלוש העונות הבאות שיחק בסן אנטוניו ספרס, כגיבוי לאייברי ג'ונסון וטוני פארקר.
בסיום עונת פרש ממשחק, בגיל 39.
קבוצותיו של פורטר העפילו לפלייאוף ה-NBA ב-16 מתוך 17 עונותיו בליגה (בעונת 1995/1996 מינסוטה לא העפילה).
בעת פרישתו דורג במקום התשיעי ברשימת מוסרי האסיסטים המובילים בתולדות ה-NBA, עם 7,160 אסיסטים.
בדצמבר 2008 העלו הטרייל בלייזרס את גופייתו של פורטר, עם המספר 30, לתקרת אולמם הביתי, כהוקרה על תרומתו לקבוצה.
מיד עם פרישתו ממשחק, בשנת 2002, החל לשמש כעוזר מאמן בסקרמנטו קינגס, תחת ריק אדלמן.
בשנת 2003 מונה למאמנה הראשי של מילווקי באקס, קבוצת עיר הולדתו, והחזיק בתפקיד במשך שתי עונות בהן העמידה הקבוצה מאזן כולל של 71 ניצחונות ו-93 הפסדים (43.3%).
בעונתו הראשונה הוביל את הבאקס למעמד הפלייאוף, אך הם הודחו ממנו בסיבוב הראשון מול האלופה שבדרך, דטרויט פיסטונס.
בעונת חזר ל-NBA לאחר שנתיים, כשהחל לשמש כעוזר מאמן בדטרויט פיסטונס תחת פליפ סונדרס.
לקראת עונת מונה למאמן הראשי של פיניקס סאנס, אך הודח מהתפקיד לאחר 51 משחקים, בהן רשמה הקבוצה 28 ניצחונות ו-23 הפסדים (54.9%).
בין עונות ל- חזר לשתף פעולה עם ריק אדלמן, כעוזר המאמן שלו במינסוטה טימברוולבס.
ב-2 באפריל 2016 מונה פורטר למאמן קבוצת הכדורסל של אוניברסיטת פורטלנד.
טְרִיאַנְגּוּלַצְיָה או תלת-עיקוף היא טכניקה במשחק השחמט שמיועדת להציב את היריב בעמדת כפאי (עמדה בה ההכרח לנוע גורם נזק).
השימוש בטריאנגולציה חשוב במיוחד במשחק הסיום כאשר רק מלכים ורגלים מוצבים על הלוח, ובה מלך אחד יכול לתמרן על שלוש משבצות סמוכות בצורת משולש, ולשמר את העמדה המקורית, בעוד למלך היריב יש רק שתי משבצות כאלו.
לפיכך, אם המלך מבצע טריאנגולציה באמצעות שימוש בשלושה מסעים, כדי לחזור למשבצת המקורית שלו, (כך שהוא למעשה "מקיף" את המשבצת), ומלך היריב לא יכול לעשות אותו הדבר, הוא איבד טמפו קריטי וחזר לעמדה המקורית אלא שהפעם תורו לנוע, כך שהוא בעמדת כפאי.
בטריאנגולציה נעשה שימושי במשחקי סיום אחרים ואף במציעות שונות.
הלבן מעדיף שיהיה תורו של השחור לנוע בעמדה הזו, לכן הוא מבצע טריאנגולציה.
הנקודות מסמנות את משבצות הטריאנגולציה בעבור המלך הלבן.
כאן, לשחור יש את האופוזיציה, והוא מונע מהמלך הלבן את הגישה למשבצות הנחוצות לקידום הרגלים שלו.
אף על פי כן, אם ללבן הייתה האופוזיציה (כלומר אם תור השחור לנוע בעמדה הזו), המלך השחור יורחק מ-d7 ולכן יאפשר למלך הלבן להתקדם.
המלך השחור חייב להישאר קרוב לאיפה שהוא - הוא חייב למנוע מהרגלי שבטור c להתקדם והוא חייב להימנע מלהיגרר לשפת הלוח.
המשבצות d5 ו-d7 הן המשבצות עליהן נמצאים המלכים.
כאשר המלך הלבן ב-d5, מלך השחור להיות ב-d7, עם תור הלבן לנוע כדי למנוע את התקדמות המלך הלבן.
ללבן יש משולש של משבצות זמינות: d5, e5 ו-d4. הלבן יכול לנצח באמצעות התמרון הבא:
כעת הטריאנגולציה הושלמה והשחור בעמדת כפאי.
מכאן המסעים הבאים מובילים לניצחון הלבן:
5. Kd6 (אופוזיציה אנכית) Kc8
טריאנגולציה עם כלי שחמט אחרים
במונח טריאנגולציה נעשה שימוש כדי לתאר את מכלול הטקטיקות בה שחקן אחד מנצל את חופש התמרון שלו בהשוואה ליריבו כדי להציב את יריבו בעמדת כפאי.
להלן מובאת דוגמה נוספת לטריאנגולציה, הפעם עם צריח.
במשחק שנערך בין אלוף העולם העתידי וסלין טופאלוב ואלוף העולם לשעבר אנטולי קרפוב, הלבן מבצע טריאנגולציה עם הצריח שלו כדי להציב את השחור בעמדת כפאי:
בחזרה לעמדה המקורית וכעת השחור בכפאי.
לאחר המסע האחרון השחור נכנע שכן הצריח הלבן מגן על הרגלי הלבן.
טרנס מיטשל "טרי" ריילי (באנגלית Terrence Mitchell "Terry" Riley; נולד ב-24 ביוני 1935) הוא מלחין ומבצע אמריקאי הנחשב לאחד מחלוצי המינימליזם במוזיקה הקלאסית המערבית.
יצירתו הושפעה מאוד מג'אז וממוזיקה קלאסית הודית.
יצירותיו המוכרות ביותר הן In C מ-1964 והאלבום A Rainbow in Curved Air מ-1969, הנחשבות לאבני דרך במוזיקה המינימליסטית.
ריילי נולד בקולפקס שבקליפורניה ב-1935 ולמד במכללת שסטה, באוניברסיטת סן פרנסיסקו סטייט, ובקונסרבטוריון של סן פרנסיסקו לפני שקיבל תואר שני בקומפוזיציה מאוניברסיטת קליפורניה בברקלי, בה למד עם סימור שיפרין ורוברט אריקסון.
ריילי היה מעורב בפרויקט הניסיוני המרכז האלקטרואקוסטי של סן פרנסיסקו, יחד עם מורטון סובוטניק, סטיב רייך, פאולין אוליברוס ורמון סנדר.
המורה שהשפיע בעל ההשפעה הרבה ביותר על ריילי פנדיט פראן נאת (1918–1996), מומחה לשירה הודית קלאסית, שלימד גם לה מונטה יאנג ומריאן זאזילה.
ריילי נסע פעמים רבות להודו במהלך הקשר שלהם, ללמוד וללוות אותו נאת בנגינה על טנפורה, טאבלה ובשירה.
במהלך שנות ה-60 ריילי נסע לעיתים קרובות ברחבי אירופה בחיפוש אחר השפעות מוזיקליות והתפרנס מנגינת פסנתר בבארים.
ב-1971 הצטרף לסגל מכללת מילס כמורה למוזיקה קלאסית הודית.
ב-2017 הוענק לריילי תואר דוקטור לשם כבוד במוזיקה מאוניברסיטת צ'פמן.
ריילי מונה את ג'ון קייג' ואת "ההרכבים הנהדרים של ג'ון קולטריין ומיילס דייוויס, צ'ארלס מינגוס, ביל אוונס וגיל אוונס", כהשפעות על יצירתו.
ריילי החל את שיתוף הפעולה הארוך שלו עם רביעיית קרונוס כאשר פגש את מייסדה דייוויד הרינגטון בזמן עבודתו במכללת מילס.
במהלך הקריירה שלו, ריילי הלחין 13 רביעיות מיתרים עבור ההרכב, בנוסף ליצירות אחרות.
ריילי כתב את יצירתו התזמורתית הראשונה, ארמון האזמרגד, ב-1991. ריילי ממשיך ללמד ולהופיע כזמר ראגה וכפסנתרן.
הוא נשוי לאן ריילי ויש לו שני בנים ובת.
המוזיקה של ריילי מבוססת בדרך כלל על אלתור באמצעות סדרה מודאלית.
בשנות ה-50 עבד ריילי עם לולאות של סרטים מגנטיים בעזרתו של מהנדס קול, ריילי המשיך ליצור מניפולציות של הקלטות ליצירת אפקט מוזיקלי, באולפן ובהופעות חיות לאורך הקריירה שלו.
יצירה מוקדמת של ריילי בטכניקה זו נקראת Music for the Gift (1963) ומשתמשת בנגינת החצוצרה של צ'ט בייקר.
באמצע שנות ה-60 ניגן ריילי עם חברו לה מונטה יאנג ועם נגן הטאבלה אנגוס מקליס וג'ון קייל, ממייסדי הוולווט אנדרגראונד.
ריילי מצוין כהשראה לנגינת הקלידים של קייל בשירו All Tomorrow's Parties שהופיע באלבום הוולווט אנדרגראונד וניקו מ-1966.
Baba O'Riley, שירה של להקת The Who הוא מחווה, בחלקו, להשפעתו של ריילי על מנהיג הלהקה פיט טאונסנד.
טרי ויליאם רוזיר השלישי הוא כדורסלן אמריקאי המשחק בעמדת הרכז בקבוצת מיאמי היט מליגת ה-NBA.
רוזיר למד בתיכון בעיר שייקר הייטס באוהיו.
בשנת 2012, שנת הלימודים האחרונה בבית הספר, קלע 25.6 נקודות, לקח 6.5 ריבאונדים, מסר 4.5 אסיסטים וחטף 4.7 פעמים בממוצע למשחק.
הוא הוביל את התיכון למאזן 3–21 ולחצי הגמר האזורי.
בעקבות הציונים התקבל לאקדמיה הצבאית הארגייב (Hargrave Military Academy), בה שיחק במשך עונה אחת.
במהלך העונה קלע 29.3 נקודות, לקח 7.8 ריבאונדים ומסר 5.6 אסיסטים בממוצע.
בשנת 2013 הצטרף לאוניברסיטת לואיוויל.
בעונתו הראשונה שימש בעיקר כשחקן מחליף והעמיד ממוצע של 7 נקודות למשחק.
עונה לאחר מכן עלה החמישייה בכל המשחקים למעט אחד והעלה את ממוצע הנקודות שלו בכ-10 נקודות למשחק.
בסיום העונה הודיע על כוונתו להיבחר בדראפט הקרוב.
בדראפט של שנת 2015 נבחר רוזיר במקום ה-16 על ידי קבוצת בוסטון סלטיקס, וחודש לאחר מכן חתם על חוזה בקבוצה.
בעונת הרוקי שותף ב-39 משחקים ונשלח מספר פעמים לקבוצת מיין רד קלאוס מליגת הפיתוח.
בעונתו השנייה שותף במרבית משחקי הקבוצה, הכפיל את מספר הדקות על המגרש והעלה את ממוצע הנקודות מ-1.8 ל-5.5 נקודות למשחק.
ב-31 בינואר 2018 עלה לראשונה בחמישייה הפותחת, כמחליפו של קיירי אירווינג.
במהלך המשחק השיג טריפל דאבל ראשון בקריירה לאחר שקלע 17 נקודות, לקח 11 ריבאונדים ומסר 10 אסיסטים.
ביולי 2019 סיכם רוזיר על חוזה בשארלוט הורנטס, ועבר אליה בעסקת "חתימה והעברה" (sign-and-trade) בתמורה לקמבה ווקר.
במשחק האחרון של עונת קלע שיא קריירה של 40 נקודות בהפסד ההורנטס מול אטלנטה הוקס.
לאורך אותה עונה קבע שיאי קריירה עונתיים של 18.0 נקודות ו-4.1 אסיסטים בממוצע למשחק.
טרי פייר היה כדורסלן אמריקאי-ישראלי.
שיחק בעמדת הסנטר, והתנשא לגובה 2.04 מטר.
פייר שיחק בליגת המכללות בארצות הברית בקבוצת ג'ורג'יה בולדוגס.
הוא הגיע לישראל בעונת והצטרף לאליצור נתניה.
כעבור שלוש עונות עזב את הקבוצה.
לאחר עונה בה לא שיחק בישראל, שב לקבוצת מכבי קריית מוצקין למשך עונה אחת.
לאחר מכן שיחק בהפועל חולון, בא.ס.
רמת השרון ובהפועל תל אביב, עימה זכה בגביע המדינה בכדורסל, ובהמשך הצטרף למכבי תל אביב כשחקן מחליף, וזכת עמה בשתי אליפויות וגביע אחד.
לאחר שנתיים בקבוצה הצטרף לעולה החדשה מכבי ירושלים.
ויין מונטה "טרי" רולינס הוא כדורסלן עבר אמריקאי, אשר שיחק בליגת ה-NBA בין השנים 1977–1995. בכל אחת מ-7 עונותיו הראשונות היה אחד משלושת החוסמים המובילים בליגה, ובעונת היה "מלך החסימות" עם ממוצע של 4.3 למשחק.
ממוצעיו הכוללים לאורך 18 עונותיו ב-NBA היו: 5.4 נקודות, 5.8 ריבאונדים ו-2.2 חסימות למשחק.
רולינס נולד בעיר וינטר הייבן אשר בפלורידה, ובין השנים 1973–1977 למד באוניברסיטת קלמסון שבקרוליינה הדרומית.
ב-4 עונותיו בקבוצת הכדורסל של האוניברסיטה רשם ממוצעים של 13.3 נקודות, 11.9 ריבאונדים ו-4.1 חסימות למשחק.
בדראפט ה-NBA 1977 נלקח רולינס בבחירה ה-14 על ידי אטלנטה הוקס, במדיה שיחק ב-11 עונותיו הראשונות בליגה.
לאורך התקופה היה אחד השחקנים הבולטים של הקבוצה, לצד ג'ון דרו, אדי ג'ונסון ודן ראונדפילד, כאשר העמיד ממוצעים של 7.0 נקודות, 7.4 ריבאונדים ו-2.8 חסימות למשחק ונבחר פעמיים לאחת מחמישיות ההגנה של העונה (בעונות ו-).
בעונת 1983 היה מלך החסימות של ה-NBA עם ממוצע של 4.3 חסימות למשחק, וב-6 עונות נוספות היה אחד משלושת החוסמים המובילים בליגה.
ב-9 מתוך 11 עונותיו באטלנטה העפילה הקבוצה לפלייאוף, אך באף אחת מהן לא צלחה את הסיבוב השני.
לקראת עונת חתם על חוזה בקליבלנד קאבלירס, בה שימש כמחליפו מהספסל של בראד דוהרטי.
בספטמבר 1990 חתם על חוזה בדטרויט פיסטונס, ובעונתו היחידה עמה העפיל לגמר האזור המזרחי.
באוקטובר 1991 עבר ליוסטון רוקטס, ובינואר 1994 חתם על חוזה באורלנדו מג'יק.
בעונתו האחרונה בקריירה, , העפיל עם אורלנדו למעמד גמר ה-NBA, בו הפסידה מול הרוקטס בתוצאה 0–4.
בעת פרישתו ממשחק בשנת 1995 ניצב במקום הרביעי ברשימת החוסמים המובילים בתולדות ה-NBA, אחרי כרים עבדול-ג'באר, מארק איטון והאקים אולאג'ואן, עם 2,542 חסימות.
בשתי עונותיו כשחקן באורלנדו שימש במקביל גם כעוזר מאמן, תחת בראיין היל, ונשאר בתפקיד זה עד שנת 1999 תחת ריצ'י אדובאטו וצ'אק דיילי.
בעונת היה עוזר מאמן בוושינגטון ויזארדס, ובשתי העונות הבאות החזיק בתפקיד דומה באינדיאנה פייסרס, תחת המאמן אייזיאה תומאס.
בעונת 2002/2003 שימש כמאמן הראשי של קבוצת גרינוויל גרוב מליגת הפיתוח של ה-NBA, בעונתו השנייה והאחרונה של המועדון.
בשנת 2006 מונה לעוזר מאמן קבוצת וושינגטון מיסטיקס מליגת ה-WNBA, שוב כעוזרו של אדובאטו, ולאחר כשנה החליפו כמאמן הראשי.
בתקופתו כמאמן הקבוצה רשמו המיסטיקס מאזן כולל של 24 ניצחונות ו-28 הפסדים.
בעונות 2013–2015 היה עוזר מאמן בקבוצת שיקגו סקיי מה-WNBA.
טרנס סטנלי פוקס היה אתלט קנדי, פעיל זכויות אדם ופעיל לטובת חקר מחלת הסרטן.
בשנת 1980, לאחר קטיעת רגלו בשל מחלת הסרטן בה לקה, הוא יצא לחצות בריצה את קנדה ממזרח למערב במטרה לגייס כסף ולהעלות את המודעות לחקר הסרטן.
אף על פי שהתפשטות המחלה אילצה אותו לסיים את מסעו לאחר 143 ימים ו-5,373 קילומטרים, ובסופו של דבר, גם גבתה את חייו, מאמציו זכו אותו להוקרה כלל עולמית.
ב"מרוץ טרי פוקס" , המתקיים מדי שנה לזכרו של פוקס מאז שנת 1981, השתתפו מיליוני משתתפים מלמעלה מ-60 מדינות וכיום הוא מגייס התרומות הגדול בעולם לחקר הסרטן.
נכון לינואר 2018, גויסו באמצעותו למעלה מ-750 מיליון דולר קנדי.
פוקס היה רץ למרחקים ארוכים וכדורסלן בקבוצה של בית ספרו בעיר פורט קוקויטלם בקולומביה הבריטית וכן בקבוצה של אוניברסיטת סיימון פרייזר .
רגלו הימנית נקטעה בשנת 1977 לאחר שאובחן בסרטן מסוג אוסטאוסקרומה, אך למרות זאת המשיך לרוץ באמצעות רגל תותבת.
הוא גם שיחק בכדורסל נכים בוונקובר, וניצח עם קבוצתו בשלושה משחקי אליפות לאומיים.
בשנת 1980, הוא החל את "מרתון התקווה" - מרוץ חוצה יבשה במטרה לגייס כסף לחקר הסרטן.
הוא קיווה לגייס דולר אחד מכל אחד מ-24 מיליון התושבים שגרו בקנדה באותה תקופה.
הוא החל את הריצה בחודש אפריל בסנט ג'ונס (ניופאונדלנד ולברדור) ורץ מדי יום למרחק ששקול לריצת מרתון מלאה.
פוקס נהיה ידוע לאומה עת שהגיע לאונטריו.
הוא ערך מספר הופעות ציבוריות עם אנשי עסקים, אתלטים ופוליטיקאים במטרה לגייס כספים.
הוא אולץ לסיים את המירוץ מחוץ לת'אנדר ביי, כשהסרטן התפשט לריאותיו.
תקוותיו להתגבר על המחלה ולהשלים את המרתון התפוגגו כאשר נפטר 9 חודשים לאחר מכן.
בנוסף להיותו האדם הצעיר ביותר שקיבל תואר שותף במסדר קנדה, פוקס זכה בשנת 1980 בפרס לו מארש כספורטאי המצטיין של האומה וכן זכה בתואר איש השנה של התקשורת הקנדית בשנים 1980 ו-1981. בהיותו גיבור לאומי, שמו הונצח בפסלים, דרכים, פארקים ובניינים ברחבי קנדה.
בישראל הוזנק מרוץ טרי פוקס החל משנת 2020, פוקס מונצח בגן על שמו במתחם גן הפעמון בירושלים.
טריאנפוסטה (בהונגרית: Tarjánpuszta) הוא כפר קטן במחוז גיור-מושון-שופרון, שבצפון-מערב הונגריה.
בשנת 1950 טריאנפוסטה הוכרז ככפר נפרד והתפצל מהכפר רבזד.
טרי תומאס היה שחקן תיאטרון, קולנוע וטלוויזיה בריטי.
התפרסם בעיקר בסרטים בהם הופיע בתפקידים של נוכל מהמעמד העליון עם חיוך שטני שחשף את סימן ההיכר שלו – רווח בין שתי שיניו הקדמיות.
ברפואה יש אפילו סימן רנטגני שנקרא "סימן טרי תומאס" – רווח בין עצמות כף היד לאחר חבלה כמו הרווח בין שיניו של טרי תומאס.
תפקידו הראשון בקולנוע היה בסרט "חייו הפרטיים של הנרי השמיני" בכיכובו של צ'ארלס לוטון (1933) שם הופיע בתפקיד קטן ללא קרדיט.
לאחר מכן הופיע בעוד סרטים בריטיים ללא קרדיט.
במלחמת העולם השנייה שירת בלהקת בידור לחיילים.
לאחר המלחמה החל להופיע בתיאטרון, בטלוויזיה ובסרטים כמו "Private's Progress" (1956), "The Green Man" (1956) ועוד.
ב-1958 השתתף בסרט "אצבעוני" לפי אגדות האחים גרים ביחד עם פיטר סלרס איתו הופיע בארבעה סרטים.
ב-1963 השתתף בסרט "מטורף, מטורף, מטורף העולם" בתור אחד המחפשים אחרי אוצר כסף שדוד.
ב-1965 השתתף בסרט "אנשים מופלאים במכונות מעופפות" בתור סיר פרסי שמנסה בנוכלותו לרמות את כל המשתתפים בטיסה לפריז אבל בסוף נכשל כישלון חרוץ.
כן השתתף באתה שנה בקומדיה "כיצד לרצוח את אשתך" לצידו של ג'ק למון.
תומאס החל לסבול ממחלת פרקינסון משנת 1971 ומצבו הלך והידרדר.
הטיפולים עלו לו הון והוא נאלץ לחיות בבדידות וחוסר כל.
מצבו התגלה ב-1989 ומיטב אמני בריטניה ביניהם פיל קולינס ומייקל קיין ערכו למענו ערב התרמה בו נאספו 75,000 לירות שטרלינג למענו ולמען אגודת חולי פרקינסון בבריטניה.
הוא הועבר למוסד סיעודי מכובד במחוז סארי שם מת בגיל 79.
העולם המופלא של האחים גרים – (1962)
גירושין נוסח אמריקה – (1965)
אנשים מופלאים במכונות מעופפות – (1965)
האנגלים באים, האנגלים באים – (1966)
היכן היית כשכבו האורות – (1968)
טרי לין בואטרייט ראנלס היא מנג'רית היאבקות, מנחת טלוויזיה ומתאבקת עבר מזדמנת אמריקאית.
ראנלס החלה את הקריירה שלה בארגון ההיאבקות World Championship Wrestling (WCW) תחת שם הבמה מיס אלכסנדרה יורק, כששימשה כמנג'רית של היורק פאונדיישן.
לאחר מכן, היא הצטרפה לארגון ההיאבקות World Wrestling Federation (ה-WWF, לימים ה-WWE), שבו עבדה במשך שמונה שנים תחת שמות הבמה מרלנה, טרי ראנלס וטרי.
בתחילת הקריירה שלה ב-WWF, היא שימשה כמנג'רית של בעלה במציאות, דאסטין ראנלס (הידוע יותר בשם הבמה גולדאסט) והייתה חברה בקבוצת הנשים Pretty Mean Sisters.
בנוסף, היא הייתה המנג'רית של ההארדי בויז ואדג' וכריסטיאן בשנת 1999. לאחר מכן, היא הייתה המנג'רית של קבוצת הרדיקלז ותיפקדה כמנחה ומראיינת.
במהלך תקופתה בארגון, היא זכתה פעם אחת באליפות ההארדקור של ה-WWE, היחידה בקריירה שלה.
לאחר שעזבה את ענף ההיאבקות המקצועית, ראנלס הייתה מעורבת בעבודה פילנתרופית.
אליפות ההארדקור של ה-WWE (פעם אחת)
הזוג הטוב ביותר (1997) - עם גולדאסט
טריא פי2פי בע"מ היא חברה ישראלית, המפעילה פלטפורמת הלוואות עמית לעמית.
טריא מחזיקה בנתח שוק של כ־70% מתחום ההלוואות מעמית לעמית, ותיק ההלוואות שלה הוא בגובה 2.5 מיליארד שקל.
טריא הוקמה בשנת 2014, ופיתחה פלטפורמת השקעות ואשראי המחברת בין לווים למלווים.
עד לשנת 2020, עברו בפלטפורמה של טריא כ־4.3 מיליארד שקל.
החברה הוקמה על ידי אייל אלחייאני ואסף שלוש, מומחי סייבר, ועל ידי ורדה לוסטהויז, לשעבר היועצת המשפטית של בנק ישראל.
בשנת 2020 מונה דוד זקן, שכיהן בתפקיד המפקח על הבנקים בין השנים 2010–2015, ליו"ר ועדת האשראי של טריא.
לחברה יש מרכזי פיתוח בישראל, בולגריה, אוקראינה וקנדה.
פלטפורמות הלוואות של טריא מבוססת על אלגוריתם שמעניק ציון אשראי לכל לווה ומנסה לנבא את יכולת ההחזר שלו, באמצעות איסוף מידע מרשתות חברתיות, אפליקציות ומאגרי מידע שונים.
בשנת 2019 הפכה טריא לחברת ההלוואות בין אנשים הראשונה שנכנסה למאגר נתוני האשראי החדש, לצד הבנקים וחברות האשראי.
בדצמבר 2020 דווח על הפיכתה הצפויה של טריא לחברה ציבורית וכניסתה לבורסה לניירות ערך במסגרת מיזוג לשלד הבורסאי לוזון נדל"ן, בבעלותו של איש העסקים עמוס לוזון.
במרץ 2021 חתמו בנק לאומי וטריא על הסכם לפיתוח משותף של ליבת מערך המשכנתאות של בנק לאומי, כחלק מהרצון של הבנק להגדיל את נתחו בענף המשכנתאות.
במחצית הראשונה של 2023 טריא נקלעה למשבר נזילות חריף לאחר שעליית הריבית במשק גררה פדיונות משמעותיים של כספי המשקיעים בחברה, מאחר שחלק מהתיק שלה נקבע בריבית קבועה נמוכה והפך לאטרקטיבי פחות.
ברבעון הראשון הופקדו לפלטפורמה של טריא 178 מיליון שקל והתקבלו בקשות משיכה של 400 מיליון שקל.
הפעילות של טריא בישראל מתמקדת באשראי צרכני בישראל בתחומי נדל"ן, רכב והלוואות לכל מטרה, עם ובלי בטוחות נדל"ניות.
מתחילת 2018 הרחיבה החברה את פעילותה גם לאשראי לעסקים קטנים.
ההלוואות ניתנות בהתאם לדירוג הלווה ומשך ההלוואה, כאשר יותר מ־90% מההלוואות מגובות בבטוחות.
בשנת 2018 רכש הקונצרן האפריקאי Aigboje Aig Imoukhuede את הטכנולוגיה של טריא העולמית בעסקה המוערכת בכ־50 מיליון ₪, כבסיס למערך השירותים הטכנולוגיים של הקונצרן הכוללים בין היתר שירותי תשלומים, אשראי, בנקאות דיגיטלית וביטוח.
בספטמבר 2020 חתמה טריא העולמית על הסכם עם חברת Spice Global ההודית, במסגרתו תוקם שותפות למתן אשראי דיגיטלי בפריפריה של הודו בהשקעה של 10 מיליון דולר.
באוקטובר 2020 רכשה טריא את הטכנולוגיה והקניין הרוחני של חברת סלאריקס, לקראת כניסתה הצפויה לתחום הארנקים הדיגיטליים.
בשלב הראשון בכוונת טריא להפעיל את שירותי הארנק הדיגיטלי מחוץ לישראל, בשווקים בינלאומיים שבהם היא פועלת כמו הודו ומערב אפריקה.
במאי 2023 יצאה הודעה לתקשורת לפיה אישרה החברה למשקיעים את חשיפת אתר כלכליסט כי היא מבקשת להגדיל את מקורות מימון לפעילות הפלטפורמה, בין היתר על ידי גיוס משקיעים מוסדיים ושיתופי פעולה עם גופים פיננסיים.
כחלק ממשבר הנזילות, החברה לא מצליחה לשרת את בקשת הפדיונות של אחת מקבוצות המשקיעים הגדולות, אגודת אופק, שהשקיעה בפלטפורמה 225 מיליון שקל וביקשו למשוך יותר מ-20 מיליון שקל.
הודעה זו באה בנוסף לתוכנית לפיטורי עובדים וקיצוץ תוכנית השיווק והפיקוח
בפסיכולוגיה, המונח טריאנגולציה (שילוש), מתייחס לטקטיקה מניפולטיבית, שבה אדם אחד לא מתקשר ישירות עם האדם השני, אלא משתמש באדם שלישי כדי להעביר מסרים לאדם השני, ובכך ליצור משולש.
טריאנגולציה מתייחסת גם לסוג של פיצול, שבו אדם אחד עושה מניפולציה על מערכת היחסים שבין שני אנשים אחרים, באמצעות שליטה בתקשורת ביניהם.
טריאנגולציה באה לידי ביטוי גם במניפולציה המכונה הפרד ומשול או בביטוי העממי "שניים רבים, השלישי לוקח".
בתחום הפסיכולוגיה, טריאנגולציות מהוות צעדים הכרחיים בהתפתחות של הילד, כאשר מערכת יחסים דו-צדדית, נפתחת באמצעות שילוב צד שלישי, לצורת יחסים חדשה.
בשלב זה, הילד מפתח יכולות נפשיות חדשות.
רעיון זה הוצג בשנת 1971 על ידי הפסיכיאטר השווייצרי, ד"ר ארנסט אבלין (Dr.
Abelin), כדי לתאר את המעברים בתורת יחסי האובייקט הפסיכואנליטית, וביחסי הורים וילדים בגיל 18 חודשים, כ"טריאנגולציה מוקדמת".
ד"ר ארנסט אבלין מציג את האם כמטפלת הראשונית והעיקרית, הנמצאת במערכת יחסים כמעט סימביוטית עם הילד, כאשר האב הוא זה ש"מפתה" את הילד לצאת לעולם, ולפיכך האב מהווה צד שלישי בקשר שבין האם לילד.
מאוחר יותר פיתח אבלין 'מודל שילוש-מארגן" (organizer-and triangulation-model), ובו ניסה לבסס את ההתפתחות הנפשית של האדם לאורך חייו באמצעות שלבים שונים של טריאנגולציות.
רעיון זה קשור גם לעבודתה של הפסיכואנליטיקאית מרגרט מאהלר על תהליך הספרציה-אינדיבידואציה.
בהקשר של נרקיסיזם, טריאנגולציה מתרחשת כאשר הנרקיסיסט מנסה לשלוט בתקשורת (בזרימה, בפרשנות, בניואנסים) שבין שני אנשים אחרים או שתי קבוצות נפרדות.
השליטה בתקשורת, וההכרח להעביר מסרים לצד השני באמצעות הנרקיסיסט, מחזקת את החשיבות העצמית שלו, ומהווה אספקה נרקיסיסטית.
תרחישים נפוצים של טריאנגולציות נרקיסיסטיות, מתאפיינים בהורה המנסה לשלוט בתקשורת שבין שני ילדים, או בן זוג מתעלל רגשית, המנסה לשלוט בתקשורת שבין בן הזוג השני, לבין החברים שלו ובני משפחתו.
הנרקיסיסט רוצה להבטיח ששאר השחקנים מתקשרים דרכו בלבד, ונשארים מבודדים, בכל סיטואציה אחרת, שאינה מערבת אותו.
במקרים מסוימים, נרקיסיסטים ישתמשו בשליטה בתקשורת כדי לסכסך בין הצדדים האחרים.
הם יכולים לעשות זאת על ידי האשמת-שווא של אחד מהצדדים והפיכתו לשעיר לעזאזל, האשם בבעיות שלמעשה הנרקיסיסט הוא זה אחראי להן, או שאלמלא הנרקיסיסט לא היו כלל מבשילות לכדי בעיה.
לחלופין, הנרקיסיסט עלול להאשים את האחר באמירה או בחשיבה של דבר-מה פוגעני, או לשים דגש רב מדי להיבט שולי בשיחה, תוך כדי התעלמות מהקונטקסט.
הנרקיסיסט עלול להשתמש בטריאנגולציה גם כדי לשים שחקן שלישי, בינו לבין מישהו, שאתו הוא בדרך כלל מסוכסך.
במקום לתקשר ישירות עם השחקן אתו הם נמצאים בסכסוך, הנרקיסיסט ישלח מסרים חיוביים, באמצעות שחקן שלישי, בניסיון להפוך את המסרים לאמינים יותר.
פרופ' רמאני דורבאסולה, מתארת את הטריאנגולציה כטקטיקה שכיחה בהתעללות נרקיסיסטית, ומאפיינת את הצד השלישי, שהנרקיסיסט מכניס לתקשורת שבינו לבין האחר, כקוף מעופף, עליו מפעיל הנרקיסיסט מניפולציות, כך שיסייעו לו לבודד את הקורבן, או לחלופין, יפעילו עליו לחץ לפעול כרצונו של הנרקיסיסט.
בטיפול משפחתי, המונח טריאנגולציה קשור באופן הדוק ביותר לעבודתו של מאריי ביון.
מאריי ביון הציע תיאוריה לפיה המערכת הרגשית של שני אנשים אינה יציבה, משום שתחת לחץ היא יוצרת טריאנגולציה.
בטריאנגולציה המשפחתית, האדם השלישי יכול לשמש תחליף לתקשורת ישירה, או לשמש כשליח להעברת מסרים לצד אחד בלבד.
בדרך כלל, תקשורת מסוג זה מביעה אי שביעות רצון.
למשל, במשפחה לא-מתפקדת, בה אחד ההורים הוא אלכוהוליסט, ההורה שאינו שותה יכול להביע באוזני הילד את אי שביעות רצונו מההורה השותה.
מצב כזה גורם לכך שהילד הופך למעורב בדיון כיצד לפתור את בעיית ההורה האלכוהוליסט.
לפעמים, הילד נמצא בקשר אינטימי עם ההורה, על מנת למלא את תפקידו של הצד השלישי, הבלתי מתפקד, ובכך ליצור טריאנגולציה לא-בריאה עם הוריו.
לחלופין, הילד עלול לפנות אל ההורה האלכוהוליסט ולהעביר את מה שנאמר לו.
במקרים אלה, הילד עלול להידחק לתפקיד של "בן-זוג פונדקאי".
הסיבה לכך היא ששני ההורים אינם מתפקדים, ובמקום לתקשר ישירות זה עם זה, הם משתמשים בילד.
לפעמים, מצב כזה מתרחש משום שזה לא בטוח לפנות ישירות לאדם עצמו ולדון בחששות לגביו, במיוחד אם הוא אלכוהוליסט ו/או פוגעני.
בטריאנגולציה משפחתית, השניים שעשו יחדיו ברית, מסתכנים ביצירת מערכת יחסים תלותית, המכונה גם תלות שיתופית (Codependency).
השילוש הפרוורטי תואר לראשונה בשנת 1977 על ידי ג'יי היילי, כשילוש, שבו שני אנשים, הנמצאים ברמות היררכיות או דורות שונות, יוצרים קואליציה נגד אדם שלישי (למשל, ברית סמויה בין הורה לילד, שמטרתה לערער על הסמכות ולהפחית את כוחו של ההורה השני).
השילוש הפרוורטי נדון רבות בספרות המקצועית, כאשר וילפרד ביון כינה אותו השילוש הפתולוגי, ואילו סלבדור מינושין כינה אותו השילוש הנוקשה.
לדוגמה, הורה וילד יכולים להקים קואליציה בין-דורית, כנגד ההורה השני, אך לא להודות בכך, כאשר קואליציות מסוג זה ידועות כמזיקים לילדים.
פינקרד הוא פרופסור לפילוסופיה באוניברסיטת ג'ורג'טאון בוושינגטון די.
המחקר של פינקרד מתמקד בפילוסופיה הגרמנית מקאנט ועד היום, בדגש על הגל, במחשבה מדינית, בייחוד התיאוריות הפוליטיות של הגל ושל סארטר, ובספרות גרמנית, בדגש על היינה.
הגל - ביוגרפיה (2 כרכים), תרגום: ד"ר טלי וולף, עריכה מדעית: רועי בר, הוצאת רסלינג, 2010, 2016.
"טרי פינקרד, סימפוזיון: מסביב למשולש – הגל, נצרות והגות עכשווית.
טריאזולאם, (שם גנרי באנגלית Triazolam), או בשמה המסחרי הלציון (Halcion), הנה תרופה ממשפחת הבנזודיאזפינים.
טריאזולאם הוא בנזודיאזפין, הניתן כטיפול לטווח קצר ל נדודי שינה, וחרדה.
כטיפול לנדודי שינה, טריאזולאם ניתן למבוגרים כטיפול קצר טווח, בדרך כלל 7 עד 10 ימים.
המינון המומלץ הוא 0.25 מ"ג לפני השינה.
מינון של 0.125 מ"ג לפני השינה יכול להספיק לחלק מהמטופלים.
המינון המקסימלי הוא 0.5 מ"ג, וניתן רק למטופלים שאינם מגיבים לטיפול במינון הנמוך המקובל.
שימוש העולה על 3 שבועות דורש הערכה רפואית ופסיכיאטרית.
המינון ההתחלתי המומלץ לקשישים הוא 0.125 מ"ג ביום, שימוש ב-0.25 מ"ג ביום נעשה רק כאשר אין תגובה לטיפול, וזאת לאור כך שאוכלוסייה זאת מושפעת יותר מתופעות לוואי המקושרות למינון.
טריאזולאם נקשר לקולטן GABAA במוח, מגביר את פעילות GABA על ידי הגברת האפיניות שלו לקולט, ומדכא את מערכת העצבים המרכזית.
הקישור של GABA מוביל לפתיחת תעלות כלור, דבר שמוביל בתורו להיפרפולריזציה של ממברנת התא וגורם לעיכוב הסינפסה.
במתן פומי (דרך הפה), טריאזולאם מגיע לרמת שיא בפלסמה תוך שעתיים.
זמן מחצית חיים ממוצע של טריאזולאם הוא בין 1.5-5.5 שעות.
השלב הראשוני במטבוליזם של טריאזולאם הוא הידרוקסילציה בתיווך ציטוכרום P450 3A בכבד ליצירת הידרוסיטריאזולאם-1 והידרוסיטריאזולאם-4, אשר מצומדים לאחר מכן ליצירת גלוקורונידים.
טריאזולאם והמטבוליטים שלו, גלוקורונידים מצומדים הם העיקריים, אינם מטבוליטים פעילים ומופרשים בעיקר בשתן.
במחקר שבוצע על 1003 משתתפים שקיבלו מנה טיפולית של טריאזולם, מול 997 משתתפים שקיבלו מנת פלצבו, נבדקות תופעות הלוואי בטווח קצר של עד 42 יום.
תופעות לוואי נדירות יותר, שפגעו ב-0.5% עד 0.9% מהמשתתפים כללו תחושת אופוריה, טכיקרדיה, עייפות, מצב בלבולי/פגיעה בזיכרון, כאבים/כיווץ שרירים, דיכאון, ופגיעה בראייה.
יש לשים לב במיוחד לתופעות הלוואי הבאות:
תלות ותסמונת גמילה: הפסקה פתאומית או הפחתת מינון מהירה של טריאזולאם לאחר שימוש ממושך או מתן פלומאזניל (אנטגוניסט לבנזודיאזפינים) עלול לגרום לתסמונת גמילה חריפה שעלולה להיות מסכנת חיים (לדוגמה הופעת פרכוסים).
נדודי שינה ממושכים או מוחמרים: חשוב לשים לב כי כישלון טיפולי בנדודי שינה לאחר 7–10 ימים יכול להצביע על בעיה פסיכיאטרית ראשונית ו/או מחלה רפואית הדורשת הערכה.
תופעות במערכת העצבים המרכזית: חרדה בשעות היום, חשיבה לא תקינה, ושינויים בהתנהגות כל אלו דורשים התערבות מידית.
אמנזיה אנטרוגרדית בשכיחות גבוהה יותר ביחס לבנזודיאזפינים אחרים.
איסור נהיגה ותפעול מכונות כבדות.
מטופלים עם דיכאון: בנזודיאזפינים עלולים להחמיר דיכאון ועל כן יש לשקול אמצעי זהירות מותאמים.
סדציית יילודים ותסמונת גמילה: שימוש בטריאלוזאם בשלב מאוחר בהיריון יכול להתבטא בסדציה (דיכוי נשימתי, רדמת והיפוטוניה) ו/או תסמונת גמילה ביילודים (רפלקסים מוגברים, נרגנות, אי שקט, רעד, בכי בלתי פוסק והפרעות בהאכלה).
מטופלים עם תפקודי נשימה פגועים: בשימוש עם טריאזולאם דווח על דיכוי נשימתי ודום נשימה.
יש להימנע משימוש בטריאזולאם במצבים הבאים:
רגישות ידועה לטריאזולאם, כל מרכיב של הלציון או בנזודיאזפינים אחרים.
אנשים המפעילים כלים ומכונות כבדים, לא ישתמשו בטריאזולאם
בטיפול עם טריאזולאם, קיים סיכון בשילוב עם אופיואידים, ויחד הם עלולים לגרום לסדציה עמוקה, דיכוי נשימתי, קומה ומוות.
בנוסף, אין לשלב טריאזולאם עם תרופות המכילות אנזימים המעכבים את הפירוק המטבולי באמצעות ציטוכרום P450 (לדוגמה קטוקונזול, איטרקונזול, נפזודון, לופינביר, וריטונביר).
ההתמכרות נובעת לרוב בעקבות שימוש במינונים גבוהים מהמקובל ושימוש במקביל בחומרים ממכרים אחרים, יכול להתבטא בדיכוי נשימתי, מינון יתר ומוות.
הורדת מינון או הפסקת טיפול
קיים סיכון לפיתוח תסמונת גמילה בעת הורדת מינון או הפסקת טיפול, ולכן מומלץ להפחית את המינון באופן הדרגתי.
במקרה של נטילת מנת יתר, המטופל יסבול מתסמינים קליניים שעשויים לכלול ישנוניות, ובמקרים חמורים יותר גם קומה.
אקסיטציה ראשונית עלולה להתפרש כאפקט דיס-אינהיביציה של הטיפול התרופתי, אך בהמשך ישנה התקדמות לדיכוי של מערכת העצבים המרכזית, דיכוי נשימתי וקומה.
הטיפול במנת יתר הוא על ידי מתן פלומאזניל, אנטגוניסט ספציפי לרצפטור לבנזודיאזפין.
ההתוויה היא להיפוך חלקי או מלא של האפקט המרדים של בנזודיאזפינים.
טרם מתן פלומזניל, יש לדאוג לפתיחת נתיב אוויר, אוורור וגישה וורידית במטופל.
טריאזולם אינה מקושרת לרעילות כבדית.
טרי לין ריבס היא שחקנית תיאטרון וטלוויזיה אמריקאית.
ריבס נולדה בצפון קליפורניה אך עברה בתים פעמים רבות במהלך חייה.
היא התגוררה ביוסטון, טקסס, גרנד ראפידס, מישיגן, סנטה ברברה וסן דייגו, וכיום היא מתגוררת בלוס אנג'לס שבקליפורניה.
רצונה של ריבס להיות שחקנית החל כשהייתה ילדה כשצפתה בקתרין הפבורן בסרט "סיפור פילדלפיה".
היא החלה ללמוד באוניברסיטת קליפורניה בסנטה ברברה כסטודנטית למתמטיקה, אך החליטה להיבחן לתוכנית המשחק והתקבלה.
ריבס למדה תואר ראשון באמנויות באוניברסיטת קליפורניה בסנטה ברברה ותואר שני באמנויות באוניברסיטת קליפורניה בסן דייגו.
תפקידיו הבולטים ביותר של ריבס הם קיי ג'יי ג'יימסון בסדרה "שדה קרב", האלי תומאס בסדרה "שיקגו Fire", ודורותי גייל בסדרה "היה היה פעם".
לריבס חגורה שחורה בג'יו ג'יטסו ברזילאי.
לריבס יש כלב ספנייל מסוג קבליר קינג צ'ארלס בשם ווילו.
בשנת 2005 נישאה לג'ונתן ריבס.
בני הזוג התגרשו בשנת 2014.
טריאס עליון , או ראשון, היא התקופה השלישית והאחרונה בתור הטריאס שבעידן המזוזואיקון הקרובה יותר לזמננו מאשר טריאס תיכון.
התקופה החלה לפני כ-235 מיליון שנים והסתיימה לפני כ-201.3 מיליון שנים.
היא מחולקת לשלושה גילאים (תת-יחידות זמן של תקופה): רטיין (Rhaetian), נוריאן (Norian), וקרניאן (Carnian).
טריאס תיכון הוא תת-תור או תקופה בתור הטריאס אשר בעידן המזוזואיקון, והוא קרוב יותר לזמננו מאשר טריאס תחתון.
התקופה החלה כ-247.2 מיליוני שנים לפני זמננו והסתיימה לפני כ-235 מיליוני שנים.
היא מחולקת לשני גילאים (תת יחידות זמן של תקופה): לדיניאן (Ladinian) ואניסיאן (Anisian).
בתקופה זו חיו ראשוני הדינוזאורים.
טריאס תחתון הוא תת-תור או תקופה בתור הטריאס אשר בעידן המזוזואיקון והוא התקופה הקדומה ביותר בעידן זה.
התקופה החלה כ-252.2 מיליוני שנים לפני זמננו והסתיימה 247.2 מיליוני שנים לפני זמננו.
היא מחולקת לשני גילאים (תת יחידות זמן של תקופה): אולנקיאן (Olenekian) ואינדואן (Induan).
הטריאס התחתון ובחלקו גם הטריאס התיכון משתרע על תקופת ההתאוששות הביוטית מאירוע ההכחדה הפרמי-טריאסי, אירוע ההכחדה ההמוני החמור ביותר בתולדות כדור הארץ.
טְרִיאָס (Triassic) הוא תור בעידן המזוזואיקון.
אורכו כ-50 מיליון שנים: מלפני כ-250 מיליון שנים עד לפני כ-200 מיליון שנים.
תור הטריאס החל אחרי הכחדת פרם-טריאס, ההכחדה ההמונית הגדולה ביותר בתולדות כדור הארץ.
בתור זה כמעט כל היבשות היו מאוחדות ביבשת-על אחת בשם פנגיאה.
שטח רב ממנה, בעיקר בפנים היבשת, היה בעל אקלים מדברי בגלל הריחוק ממי ים החיוניים כמקור מים לגשמים.
בתור הטריאס שגשגו הזוחלים האמניוטים שסיגלו לעצמם אורח חיים יבשתי מלא ומאפייניהם עזרו להם לשרוד בחום ובמדבר.
במחצית הראשונה של תקופה זו שלטו בה הארכוזאורים, שמהם התפתחו מאוחר יותר התנינאים, הדינוזאורים והפטרוזאוריה, וזוחלים דמויי-יונקים שמהם התפתחו היונקים הקדמונים.
בים שלטו סילוניות (ראשרגלאים) וזוחלים ימיים דוגמת פלסיוזאורים.
במחצית השנייה של הטריאס התפתחו הדינוזאורים והיונקים הראשונים, אך שתי הקבוצות עדיין רק היוו חלק מהפאונה ולא שלטו בה.
רק בעקבות הכחדת טריאס-יורה הפכו הדינוזאורים לשליטי היבשה, בעוד שהיונקים המשיכו לחיות בצל עד שהדינוזאורים נכחדו בסוף המזוזואיקון בהכחדת קרטיקון-שלישון.
יצורים שחיו בתור הטריאס (רשימה חלקית)
טריאתלון הוא ענף ספורט אולימפי המשלב שלושה סוגי ספורט: שחייה, רכיבה על אופניים וריצה.
המשתתפים בענף זה נקראים טריאתלטים.
ברוב תחרויות הטריאתלון מתבצעים שלושת המקצים ברצף והמעבר בין מקצה למקצה, על כל הכרוך בו, מהווה חלק בלתי נפרד ממשך התחרות.
האימונים של טריאתלטים, להבדיל משחיינים, רוכבים למרחקים דומים, מכילים אלמנטים של תכנון ושימור כוחות על מנת לחלקם באופן יעיל לאורך התחרות.
הטריאתלון הוכר לראשונה כספורט אולימפי באולימפיאדת סידני (2000) ושם נקבעו המרחקים האולימפיים.
תחרויות טריאתלון נבדלות ביניהן במרחקים.
ישנם מספר סוגי טריאתלון "תקניים":
שם שחייה רכיבה ריצה הערות ילדים גילאי 8-9 100 מטרים  3ק"מ 1 ק"מ מרחקי הילדים באיגוד הטריאתלון הישראלי.
בנוסף לתחרויות הללו קיימות גרסאות מיוחדות רבות של תחרות הטריאתלון.
"דואתלון" – ריצה, אופניים, ריצה.
"אקווטלון" – ריצה, שחייה, ריצה, או לחלופין שחייה ואז ריצה.
'"'טריאתלון חורפי: תחרות המתקיימת בתנאי שלג, בדרך כלל מורכבת מסקי Cross Country, רכיבה במסלול הררי וריצה.טריאתלון שטח: שחייה, רכיבה באופני שטח וריצת שדה.
אירוע ספורטיבי הדומה לטריאתלון בוצע לראשונה על ידי מועדון האתלטיקה של סן דייגו בשנת 1974, והתקיים במתכונת של ריצה-רכיבה-שחייה.
בהמשך שונה סדר המקצים, בעיקר בשל שיקולי בטיחות.
תחרות הטריאתלון הגדולה הראשונה, שנקראה "טריאתלון איש הברזל", התקיימה בשנת 1978 בהוואי.
כיום מתקיימות באופן סדיר מספר תחרויות "איש ברזל" ברחבי העולם.
המרחק המקובל בהן נקבע לפי אורכו של המסלול המקורי בהוואי, כדה פקטו.
איגוד הטריאתלון העולמי (ITU - International Triathlon Union) נוסד בשנת 1989. טריאתלון במשחקים האולימפיים קיים החל מאולימפיאדת סידני (2000).
כיום, מתקיימות ברחבי העולם מדי שנה אלפי תחרויות טריאתלון בהשתתפות מאות אלפי מתחרים.
האירוע המודרני הראשון של שחייה/אופניים/ריצה שנקרא טריאתלון התקיים במישן ביי, סן דייגו, קליפורניה ב-25 בספטמבר 1974. המירוץ היה יוזמה וגם הונחה על ידי ג'ק ג'ונסטון ודון שאנון, חברי מועדון האתלטיקה של סן דייגו, בנוסף גם הספונסר שלהם היה מועדון האתלטיקה.
דווח שהתחרות לא הושפעה מאירוע צרפתי.
למרות שהמירוץ של שנה אחרי באי פיאסטה, קליפורניה, לפעמים נקרא הטריאתלון הראשון באמריקה.
בטריאתלון טיפוסי, מתייצבים המשתתפים לתחרות כשעה לפני הזמן, על מנת לארגן את "אזור ההחלפה".
האזור כולל מעמד לאופניים ולידו שטח קטן להנחת בגדים, קסדה, נעליים וכדומה.
בתחרויות בהן נקודת הסיום של הרכיבה שונה מנקודת הזינוק, יהיו שני אזורי החלפה: משחייה לאופניים (הנקרא T1 = Transition 1) ומאופניים לריצה (הנקרא T2 = Transition 2).
לאחר שאזורי ההחלפה מוכנים, מבוצעת הזנקת התחרות.השחייה - ברוב התחרויות מתבצע מקצה זה באגם, בנחל, או בים הפתוח.
ההזנקה מבוצעת בהתאם לסוג התחרות ולמספר המשתתפים בה: בהזנקה אחת של כל המשתתפים (בדרך כלל בתחרויות איש ברזל ובתחרויות מועטות משתתפים) או בהזנקות קבוצתיות כל מספר דקות, כאשר לרוב הקבוצות נבדלות זו מזו בגיל (בדרך כלל בתחרויות קצרות עם מספר גבוה מאוד של מתחרים חובבים).
השחייה מתבצעת לרוב מסביב למסלול סגור המסומן על ידי מצופים, כאשר נקודת הסיום קרובה ככל האפשר לאזור ההחלפה.ההחלפה הראשונה - מהמים רצים המתחרים אל שטח ההחלפה, שבו הם מחליפים את ציוד השחייה בבגדי רכיבה מהר ככל האפשר.
בשל הכללת זמן ההחלפה בתחרות, התפתחו עם השנים בגדים מיוחדים לטריאתלון אשר מתאימים גם לשחייה וגם לרכיבה, ובכך חוסכים את זמן החלפת הבגדים.
כיום כוללת ההחלפה בקרב טריאתלטים מקצוענים רק הסרתם של משקפי השחייה וכובע השחייה וחבישת קסדת אופניים ומשקפי רכיבה.
נעלי הרכיבה החדישות מחוברות לדוושות האופניים והמתחרה נועל אותם למעשה תוך רכיבה.
מאזור ההחלפה יוצא המתחרה בריצה עם האופניים, עד מחוץ לשטחי ההחלפה, שם ניתן לעבור לרכיבה.הרכיבה מתנהלת גם היא לרוב סביב מסלול סגור, ובסיומה מתבצעת ההחלפה השנייה הכוללת הצבת האופניים במעמד, הסרת הקסדה, ונעילת נעלי ריצה.
לאחר מכן יוצאים המתחרים למקצה הריצה'''.
המתחרים: נהוג להבדיל בין טריאתלטים "מקצוענים" לבין "חובבים", המהווים את רוב המתחרים בטריאתלון.
עוד בשלב ההרשמה המתחרים נחלקים לפי קטגוריות מין וגיל, בדרך כלל במרווחים של חמש שנים בין קטגוריות הגיל.
חלוקה זו משמעותית בעיקר עבור החובבים, ומאפשרת להם להשוות את הישגיהם לאלה של בני אותו גיל ומין.